Tex Rankin

John Gilbert «Tex» Rankin (født 20. januar 1894 i Texas, død 23. februar 1947 i Klamath Falls, USA) var en luftakrobat, barnstormer, konkurranseflyver og flyinstruktør fra 1920- til 1940-tallet. Rankin ble født i Texas i 1894 og begynte å fly i 1913, da flyene fortsatt ble betraktet som en ny og usikker raritet. Mens han tjenstgjorde i Washington State National Guard i 1916, ble han beordret til grensen mot Mexico. Da første verdenskrig begynte, ble Rankin engasjert av den amerikanske hæren der han tjenestegjorde i signalkorpset frem til 1919.


== Akrobatflyvning og instruktør ==
I 1920 etablerte Rankin sin første flyskole i Walla Walla Fort, Washington. Rankin flyttet deretter sin flyskole til Portland i Oregon, hvor han etablerte Rankin Fly Service of Portland. I 1928 var Rankins flyskole den største sivile flyskolen i verden. Mot slutten av 1920-tallet reiste Rankin Air Circus på turne og utførte barnstorming stunts over hele Westen. I august 1929 fløy Rankin sin historiske Three Flags flight som den første flyver til å fly non-stop uten tanking, fra Canada til Mexico. Den 10. januar 1930 etablerte Rankin National Aeronautic Association for å utføre og fullføre 19 sammenhengende loop. I februar 1931 satte han en ny verdensrekord for loop, fullførte 78 sammenhengende loop på 88 minutter. Senere samme år skulle Rankin sette verdensrekord, en tredje gang, med totalt 131 loop. Rankins rekord står den dag i dag. Rankin ble amerikansk aerobatic-mester i 1935 under det nasjonale mesterskap i Cleveland, Ohio. I 1938 var han godt kjent som stuntpilot og teknisk direktør i Hollywood. Rankin vant International Aerobatic Trofé på International Aerobatic-konkurransen i St. Louis, Missouri. I en alder av 48 år var Rankin den eldste deltakeren i konkurransen. Rankins egen manual "Ranking System of Flying Instruction", en instruksjonsbok som ble godt kjent, var standard lesing for flyskoleelever over hele verden. Rankin utførte daglig aerobatic-flyvninger til glede for publikum under San Francisco World Fair. Mens han bodde i Hollywood ble Tex medlem av Hollywood Motion Pictures Pilot Association og Screen Actors Guild. Blant kjente skuespillere som lærte å fly av Rankin, var James Stewart, Errol Flynn og Edgar Bergen.


== Rankin-Field og andre verdenskrig ==

Etter å ha etablert Rankin School of Flying i Van Nuys, California i 1939, fikk Rankin et år senere en kontrakt med forsvarsdepartementets Army Air Corps til å drive en sivil, primær flyskole for blivende kadetter. Nå med sertifisering og kontrakter for skolen sin, satte Rankin i gang med å finne skolens ideelle beliggenhet. Etter omfattende undersøkelser av værforhold, fant Rankin at den lille landbruksbyen Tulare, som lå i hjertet av Californias San Joaquin Valley, var det perfekte stedet for hans flyskole. Året igjennom var værforholdene i San Joaquin Valley statistisk de beste i USA . Tulare egnet seg også utmerket da det lå 12 km øst for en normal luftled og 6 km fra byens sentrum, og var et stort landområde uten uønskede hindringer. Skolen lå 8 km sørøst for Tulare, California. I begynnelsen av det nye året 1941 fløy Rankin over hele USA, rekrutterte og ansatte instruktører. Med sitt team begynte Rankin Aeronautical Academy å utdanne sine første sivile kadetter i mars 1941. Akademiet utdannet over 10 450 kadetter i løpet av sin tid. Rankins nyutdannede omfattet tolv som ble flyveress under krigen og to som fikk Kongressens æresmedalje; Frank Furey og Richard Bong.


== Etter andre verdenskrig ==
Etter krigen forble Rankin i Tulare som direktør for Rankin Aviation Industries der hans selskap solgte og utførte service på private fly, samt utførte spredning av insektsmidler og kunstgjødsel. Rankin Aviation Industries ble også vestkystens distributør av det eksperimentelle amfibieflyet Republic Aviation Seabee, hvor Rankin selv ble den første kunde. Tex Rankin ble drept under en flyulykke 23. februar 1947 i Klamath Falls da hans Seabee fikk motorkutt under take-off og traff en kraftledning. To av Rankins passasjerer omkom og en ble skadet. Rankins egen Great Lakes Rankin Spescial Biplan, som han satte verdensrekorder med, er utstilt i Oregon Aviation Museum. Han er gravlagt i Tulare. En del av Rankin Field er fortsatt i drift i dag, men har en annen funksjon; nå som et skytefelt for Tulare County Deputy Sheriff's Association.


== Referanser ==


== Eksterne lenker ==
(en) Tex Rankin hos Find a Grave
https://web.archive.org/web/20160305041845/http://www.dountoothers.org/texrankin.html "Personlig Historie av J. G. "Tex" Ranking", "Church of Science av GUD", 1993. Besøkt 21. november 2011.
https://web.archive.org/web/20111003092934/http://www.roynagl.0catch.com/ancientaviators16.htm
http://www.seabee.info/seabee_stories_tex.htm